**ՀԻՄՆԱՎՈՐՈՒՄ**

**««ԽՄԵԼՈՒ ՋՐԻ ԽՆԱՅՈՂՈՒԹՅՈՒՆ՝ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ՄԱՅԱԿՈՎՍԿԻ ԲՆԱԿԱՎԱՅՐԻ ՈՌՈԳՄԱՆ ՑԱՆՑԻ ՀԻՄՆԱՆՈՐՈԳՄԱՆ ՄԻՋՈՑՈՎ» ԾՐԱԳՐԻՆ ԱԲՈՎՅԱՆ ՀԱՄԱՅՆՔԻ ՄԱՍՆԱԿՑԵԼՈՒՆ ԵՎ ՀԱՄԱՖԻՆԱՆՍԱՎՈՐՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ**

Նախագիծը մշակվել է հիմք ընդունվելով «Տեղական  ինքնակառավարման մասին» օրենքի 12-րդ հոդվածի 1-ին մասի 1-ին կետը, 13-րդ հոդվածի 10-րդ մասը և հաշվի առնելով «Շեն» բարեգործական հասարակական կազմակերպության վարչության նախագահի գրությունը (մուտք՝ 2025 թվականի հուլիսի 23-ի N Տ-1855) և համայնքի ղեկավարի առաջարկությունը։

«Խմելու ջրի խնայողություն՝ Կոտայքի մարզի Աբովյան համայնքի Մայակովսկի բնակավայրի ոռոգման ցանցի հիմնանորոգման միջոցով» ծրագրի նպատակն է ապահովել ջրի խնայողություն՝ խմելու ջրի կորուստների կրճատման և ոռոգման նպատակով խմելու ջրի օգտագործման փոխարեն առանձին ոռոգման ցանցի ներդրման միջոցով։

Գյուղատնտեսությունը նույնպես կարևոր նշանակություն ունի համայնքի տնտեսական աճի համար և ոռոգման համակարգը գյուղատնտեսական արտադրության հիմնարար մասն է, որը կարող է սահմանվել որպես միջոց, որով ջուրը բաշխում է մշակովի հողերի բերքատվությունը բարձրացնելու համար։

Ծրագրի իրականացումն ուղղված է շրջակա միջավայրի պահպանությանը, կլիմայի փոփոխության հետ կապված ռիսկերի նվազեցմանը, ինչպես նաև համայնքի բնակիչների համար ոռոգման ջրի հասանելիության բարելավմանը։ Ծրագրի արդյունքում կբարելավվի համայնքի գյուղատնտեսությամբ զբողվող բնակիչների եկամուտների կայունությունը և կխթանվի ջրի արդյունավետ կառավարումը։

Ծրագրի ընդհանուր՝ նախահաշվային արժեքը, կազմում է 125 451 650 (հարյուր քսանհինգ միլիոն չորս հարյուր հիսունմեկ հազար վեց հարյուր հիսուն) ՀՀ դրամ, որից Աբովյան համայնքի բյուջեից կպահանջվի 54 769 000 (հիսունչորս միլիոն յոթ հարյուր վաթսունինը հազար) ՀՀ դրամ համաֆինանսավորմանը։

Ծրագիրը նախատեսվում է իրականացնել 01.08.2025 թվականից մինչև 30.12.2026 թվականը։  
Ծրագիրն իրականացվող բնակավայրի բնակչության թիվը կազմում է 2390 մարդ։ Ծրագրով նախատեսված ծախսերը հանդիսանում են կապիտալ բնույթի։

Աբովյան համայնքում «Խմելու ջրի խնայողություն՝ Կոտայքի մարզի Աբովյան համայնքի Մայակովսկի բնակավայրի ոռոգման ցանցի հիմնանորոգման միջոցով» ծրագրին մասնակցելու և իրականացման նպատակով գումար հատկացնելու մասին նախագծի ընդունման դեպքում կնքվելու է համաձայնագիր։   
Աբովյան համայնքում «Խմելու ջրի խնայողություն՝ Կոտայքի մարզի Աբովյան համայնքի Մայակովսկի բնակավայրի ոռոգման ցանցի հիմնանորոգման միջոցով» ծրագիրն իրականացնելու նպատակով Աբովյան համայնքի բյուջեից կկատարվի 54 769 000 դրամի ծախս՝ ծրագրի ընդհանուր արժեքի մոտ 43.68%-ի չափով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**